- Усе хочуць весці праграму "Добрай раніцы!". А я кажу, што нават калі з 50 чалавек адзін стане вядучым, то гэта поспех, і прапаноўваю спрабаваць сябе ў якасці рэпарцёраў. Па-першае, так здабудзеце сабе магчымасць для добрага шляху наверх, а па-другое, там цудоўная прафесійная школа. Адпрацаваўшы рэпарцёрам на розных кірунках, потым у эфіры ты будзеш як рыба ў вадзе. Але ж маладыя ў большасці хочуць быць менавіта тэлевядучымі. Але немагчыма пад кожнага стварыць праект і ўсіх пасадзіць у кадр.